כאשר אני פונה לילדים וגם למבוגרים ושואלת מה המאכל האהוב עליכם, אחת התשובות המובילות הינה שניצל, מה לא כתבו עליו ומה לא נאמר? ובכל זאת בחרתי היום לתת לכם את הגירסה שלי להכנת שניצלים, גם מפאת רעיון ההגשה וגם מתוך מחשבה של הכנה מהירה ותוצאה מעניינת. אני בטוחה שתוכלו להציע לנו הצעות נוספות ומעניינות.
למנסים לגוון בהכנת ארוחות לילדים, גוונו בציפויים המצפים את השניצל, לדוגמא: שומשום, קורנפלקס, פנקו, פירורי לחם מוזהבים, סובין ועוד. הכינו מספר צלוחיות ובכל אחת מהן ציפוי אחר וכך בעת ההגשה יהנו הסועדים ממגוון טעמים ומראות.
נהדר לאכול חם או קר, על הצלחת או בתוך פיתה, באגט וכל מאפה מתאים אחר.
במקום קמח אני טובלת את החזות בטמפורקו Tepura powder המשמש להכנת בלילה וציפוי, ניתן למוצאו בפינת המוצרים מהמזרח בכל מרכול.
כדאי לטגן במחבת בעלת הקוטר הגדול ביותר שיש בבית ועדיף כמובן מחבת קרמית המצריכה פחות שמן.
מהביצה, קמח ופירורי לחם שנותרים בסוף מכינים לביבה ומטגנים גם כן, זאת למדתי מאמי אולי שארית מתקופת הצנע, אבל רעיון טעים.
לשומרים יותר על בריאות ניתן להכין את אותם השלבים, לחמם תנור ל-190 מעלות, להניח על תבנית התנור נייר אפייה, להזליף טיפות שמן זית ולאפות את השניצלים עד הזהבה.
-צלחת עם הטמפורקו/ הקמח.
-צלחת עם הביצים ולתוכן מוסיפים את השום, המלח והתבלינים.
-צלחות עם פירורי לחם+סובין, פירורי לחם+פנקו, פירורי לחם+שומשום, קורנפלקס.
חותכים את חזות העוף לרצועות, מורחים בחרדל וטובלים בכל צלחת לפי הסדר.
יוצקים מעט שמן למחבת ומטגנים את השניצלים עד הזהבה .
מוציאים ומניחים על צלחת גדולה מרופדת בנייר סופג.
מאזין לזהבי: "הייתי זורק אתכם האשכנזים לים"